P. L. Travers

Pamela Lyndon Travers (syntyjään Helen Lyndon Goff, 9. elokuuta 1899 Maryborough, Queensland, Australia – 23. huhtikuuta 1996 Lontoo) oli australialainen kirjailija, näyttelijä ja journalisti, joka tunnetaan etenkin Maija Poppanen -kirjasarjastaan, jossa mystinen, sateenvarjolla lentävä lastenhoitaja Maija Poppanen onnistuu aina uudestaan piristämään lasten päivää taikaa ja seikkailuja täynnä olevasta laukustaan.

 Elämänvaiheita 
Helen Goffin vanhemmat olivat pankinjohtaja Travers Robert Goff ja Margaret Agnes Goff (o.s. Morehead). Travers Goff kuoli tytön ollessa 7-vuotias ja kirjailija itse uskoi isänsä kuoleman johtuneen voimakkaasta alkoholin käytöstä.

Alkujaan Goff oli tarjoilija ja tanssija. Hän esiintyi pääasiassa Shakespearen näytelmissä Australiassa ja Uudessa-Seelannissa. Vuonna 1924 hän muutti Englantiin ja otti käyttöön kirjailijanimen P. L. Travers. Kirjailijanimensä alkukirjaimilla P. L. hän halusi naamioida tiedon sukupuolestaan, samaa keinoa ovat käyttäneet Peter Panin luoja J. M. Barrie, runoilija T. S. Eliot ja Harry Potter -kirjailija J. K. Rowling Helsingin Kaupunginteatteri Liisa Talvitie: Tulossa ohjelmistoon Maija Poppanen.

Vuonna 1925 Travers tapasi Irlannissa runoilija George William Russellin, tuolloisen The Irish Statesman -lehden päätoimittajan, joka hyväksyi joitakin Traversin runoja julkaistavaksi. Russellin kautta Travers tutustui William Butler Yeatsiin ja muihin irlantilaisrunoilijoihin, jotka elähdyttivät hänen kiinnostuksensa maailman mytologiaan. Myöhemmin mystikko G. I. Gurdjieffilla oli häneen P. L. Travers: G. I. Gurdjieff-artikkeli, teoksessa Man, Myth and Magic: Encyclopedia of the Supernatural 12 vol., (London: Purnell, 1970-1971)., kuten myös moniin muihinkin kirjallisuusvaikuttajiin, suuri vaikutus.

Ensimmäisestä Maija Poppanen -romaanista tuli valtavan suosittu sen ilmestyessä vuonna 1934. Sitä seurasi viisi jatko-osaa, joista viimeinen ilmestyi vuonna 1988. Romaanien lisäksi Travers julkaisi runoja.

Travers ei koskaan avioitunut, mutta ollessaan lähemmäs 40-vuotias hän adoptoi pojan. The New York Times, 22.10.2006 Chelsea Cain, The Nanny Diarist 

Brittiläisen imperiumin ritarikunta myönsi Travesille Brittiläisen imperiumin upseeri (Officer of the British Empire, OBE) arvonimen vuonna 1977. Travers kuoli Lontoossa vuonna 1996. 

 Maija Poppanen 
P. L. Travers ei halunnut Maija Poppanen kirjaansa filmattavan, mutta vuosikymmenen kestäneen taivuttelun jälkeen Walt Disney sai hänet allekirjoittamaan sopimuksen tehtyään tarjouksen, josta kirjailija ei voinut kieltäytyä. Travers palkattiin elokuvan neuvonantajaksi, mutta hänen neuvojaan ei kuitenkaan huomioitu ja kerrotaan, että P. L. Travers oli niin pettynyt siihen mitä Disney oli hänen luomukselleen tehnyt, että hän itki elokuvan ensi-illassa.Mary Poppins Festifal in the Park; About P. L. Travers "Becoming Mary Poppins : P. L. Travers, Walt Disney, and the making of a myth" by Caitlin Flanagan in The New Yorker (19 December 2005) Tämän jälkeen Travers ei enää suostunut jatkamaan Disney-yhteistyötä. Maija Poppanen -kirjan pohjalta tehty Disneyn elokuvamusikaali julkaistiin vuonna 1964 ja elokuva palkittiin viidellä Oscarilla.

Maija Poppanen -elokuvan tuotannosta tehtiin elokuva vuonna 2013 Saving Mr. Banks, jossa Traversia näyttelee Emma Thompson ja Walt Disneyä Tom Hanks.

 Teoksia 
Maija Poppanen -kirjat 
Mary Poppins (1934, suom. Maija Poppanen)
Mary Poppins Comes Back (1935, suom. Maija Poppanen tulee takaisin)
Mary Poppins in the Park (1935, suom. Maija Poppanen puistossa)
Mary Poppins Opens the Door (1943, suom. Maija Poppanen avaa oven)
Gingerbread Shop (1952) 
Mr. Wigg's Birthday Party (1952) 
The Magic Compass (1953) 
Mary Poppins From A-Z (1962) 
Mary Poppins in the Kitchen (1975) 
Mary Poppins in Cherry Tree Lane (1982) 
Mary Poppins and the House Next Door (1988) 

 Romaanit 
I Go By Sea, I Go By Land (1941) 
Fox at the Manger (1962) 
Friend Monkey (1971) 
Two Pairs of Shoes (1980) 

 Kokoelmat 
Stories from Mary Poppin (1952) 
Mary Poppins in Cherry Tree Lane / Mary Poppins and the House Next Door (1999) 
Mary Poppins Omnibooks (1999) 

 Muita 
About the Sleeping Beauty (1975) 
What the Bee Knows: Reflections on Myth, Symbol and Story (1989)

 Lähteet 

 Kirjallisuutta 
Out of the Sky She Came: The Life of P.L. Travers, Creator of Mary Poppins Valerie Lawson 1999 
A Lively Oracle: a Centennial Celebration of P. L. Travers, Creator of Mary Poppins. toimittaneet Ellen Dooling Draper ja  Jenny Koralek. (New York: Larson Publications, 1999). 
Mary Poppins, She Wrote. The Life of P. L. Travers.. Valerie Lawson, Aurum Press, 2005. 

 Aiheesta muualla 
 Gurdjieff International Review Pamela Travers 1899–1996

Luokka:Australialaiset fantasiakirjailijat
Luokka:Australialaiset lasten- ja nuortenkirjailijat
Luokka:Australialaiset runoilijat
Luokka:Brittiläisen imperiumin ritarikunta
Luokka:Brittiläiset kirjailijat
Luokka:Maija Poppanen
Luokka:Vuonna 1899 syntyneet
Luokka:Vuonna 1996 kuolleet